О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 723
Взето с Протокол № 62 от заседание на Общински съвет – Чепеларе, проведено на 29.08.2019 година.

ОТНОСНО: Изменение и допълнение на Наредбата за управление на отпадъците на територията на община Чепеларе
Общински съвет – Чепеларе, като изслуша предложението на Кмета на Общината, Постоянната комисия по екология, земеделие и гори и след станалите разисквания на основание чл.21, ал.1, т.23 и ал.2 от ЗМСМА във връзка с чл.10 от Закона за нормативните актове

Р   Е   Ш   И:
1. Изменя ал.2 на чл.54, както следва:
„В случай на несъответствие с изискванията на Наредба за управление на строителните отпадъци и за влагане на рециклирани строителни материали (обн., ДВ, бр.89 от 13.11.2012 г.) кметът на община Чепеларе може да изисква допълнителна информация и/или отстраняване на нередовности, като изпраща мотивирано становище до заявителя не по-късно от 14 дни от получаване на плана.“

2. Изменя ал.3 на чл.54, както следва:
 „Кметът на община Чепеларе одобрява плана за управление на строителни отпадъци или мотивирано отказва одобрението му в срок до 14 дни от получаването на плана или от отстраняването на нередовностите и/или предоставянето на допълнителната информация.“

3. Изменя т.1-т.5 на чл.55, както следва:
1. премахване на сгради с разгъната застроена площ (РЗП), по-малка от 300кв.м.; 2. реконструкция и основен ремонт на строежи с РЗП, по-малка от 700кв.м.;

3. промяна предназначението на строежи с РЗП, по-малка от 700кв.м.;
4. строеж на сгради с РЗП, по-малка от 700кв.м.;
5. премахване на негодни за ползване или застрашаващи безопасността строежи, когато е наредено по спешност от компетентен орган с разгъната застроена площ (РЗП), по-малка от 300кв.м.
4. Отменя чл.73 /Освен глобите и имуществените санкции, нарушителите заплащат и разходите, свързани с отстраняване на нарушенията/.
5. Създава се нов параграф, както следва: (Изм. с Решение No 723./29.08 2019г.) 
Изпълнението на настоящето решение се възлага на кмета на Община Чепеларе. 
Общ брой на общинските съветници: 13

Гласували: 8

